K O R R A L D U S

Haapsalu,					                                  27. juuni 2012 nr 407

Projekteerimistingimuste kinnitamine 
(Karja tn 25, Haapsalu)

Läbi vaadanud Haapsalu Linnavalitsusele esitatud taotluse projekteerimistingimuste väljastamiseks Haapsalus Karja tn 25 kinnistule kuuri projekteerimiseks, piirdeaia ehitamiseks ja parkimiskohtade rajamiseks ja juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus Karja tn 25 kinnistule kuuri, piirdeaia ja parkimiskohtade projekti  projekteerimistingimused nr 17-12 (lisatud).
2.	Korraldus teha teatavaks Tõnis Peikelile (xxxxxxxxxxxx), Toomas Kariisile (xxxxxxxxxxx), Kadri Lassmannile (xxxxxxxxxxxx) ja Helme Kariisile (xxxxxxxxxxxxxxxxxxxxxx), Rasmus Kariisile (xxxxxxxxxxxxxxxxxx) posti teel.
3.	Korraldus jõustub teatavakstegemisest.

Urmas Sukles   
Linnapea 				Erko Kalev
				Linnasekretär

Lisa 
Haapsalu Linnavalitsuse 
                                                                                   27.06.2012.a. korraldusele nr 407

PROJEKTERIMITINGIMUSED
KUURI, PIIRDEAIA JA PARKIMISKOHTADE EHITUSPROJEKTI KOOSTAMISEKS HOONESTATUD KINNISTULE.

ASUKOHT     Karja tn 25, Haapsalu, Läänemaa
KINNISTU     
katastritunnus:                  18301:005:0130
registriosa number:           111632 
pindala:                             963m2
omanikud:                         

1.	projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“.
1.3	Kehtiv detailplaneering: Karja tn 25 kinnistul kehtiv detailplaneering puudub.
1.4	Krundi üldplaneeringujärgne juhtfunktsioon: äri- ja elamumaa.
1.5	Kinnistul paiknevate ehitiste loetelu ehitisregistri andmetel:
-	 1931.a. ehitatud kauplusehoone (reg nr 105001504, ehitusalune pind 358m2);
-	 kuur (reg nr 105001505, ehitusalune pind 80m2).

2.	Linnaehituslikud ja arhitektuursed nõuded projekteerimiseks
2.1	ÜLDIST: kavandatakse ehitada uus kuur endise amortiseerunud puidust kuuri asemale. Kuuri kavandatav pindala on väiksem kui algsel kuuril. Kavandatakse piirata õueala jalg- ja sõiduväravatega. 
2.2	HOONESTUSALA: Kuuri võib projekteerida kinnistul varem asunud kuuri asukohta (naaberkinnistute piirile projekteerida nõuetekohane tulemüür) .
2.3	KRUNDI LUBATAV SUURIM EHITUSALUNE PIND: 440m2 .
2.4	EHITISTE LUBATUD SUURIM KÕRGUS: kaupluse-elamuhoone kõrgus ei muutu. Kinnistu piirile projekteeritava kuuri tulemüüri suurim kõrgus 3,3m. 
2.5	KORRUSTE ARV: kauplus-elamul maksimaalselt kaks korrust (põhikorrus + katusekorrus). Kuur – üks korrus. 
2.6	KATUSETÜÜP: kuurile projekteerida ühepoolne kaldkatus. 
2.7	KATUSEKALLE: kuuri katusekalle ca 10-150. Sadeveed juhtida oma kinnistule.
2.8	KATUSEKATE: kuuri katusekate rullmaterjal või plekk (vastavalt projekteeritud katusekaldele). 
2.9	AKNAD JA UKSED: kuuri avatäidete kuju ja jaotus lahendada projektiga.
2.10	VÄLISVIIMISTLUS: kuuri viimistluseks krohv või puitlaudis. Mitte kasutada imiteerivaid materjale. Värvitoonide valik lahendada projektiga. 
2.11	PIIRDED JA VÄRAVAD: õueala piiramiseks võib projekteerida tiheda puitpiirde ja väravad (piire lõpetada pealt piirdeliistuga, viimistluseks värv). Piirde kõrguse projekteerimisel arvestada selle liitumisega olemasoleva müüritisega (h= ca 130cm). 
2.12	PARKIMINE: Krundi teenindamiseks vajalik parkimine tuleb lahendada omal kinnistul. Kaupluse ees oleval tänavamaal on olemasolevad avalikud parkimiskohad. Täiendav parkimine on võimalik ainult Karja 25 kinnistul. Piirdeaia ja väravad võib ehitada kaupluse ja kuuri vahele, et sulgeda privaatne õueala. Sel juhul tuleb kaupluse otsaseina äärne ala katta betoonist kõnniteeplaatidega ja võimaldada parkimine kaupluse klientidele.  
2.13	TULEOHUTUS: tagada normatiivsed tuleohutuskujad või tuleohutusabinõud normatiivsest väiksema kuja puhul. Tagada ehitise vastavus tuleohutusnõuetele. 
2.14	KÕRGUSLIK SIDUMINE: +-0.00= (kõrgusmärk) anda projektiga. 

3.	Nõutavad kooskõlastused ehitusprojektile enne projekti esitamist ehitus-planeerimisosakonnale kirjaliku nõusoleku saamiseks:
3.1	Kinnistu omanikud;
3.2	Haapsalu linnavalitsuse muinsuskaitse peaspetsialist;
3.3	Kui olemasolev kinnistu piiril paiknev tulemüür projekteeritakse praegusest suuremaks, siis kooskõlastada projekt naaberkinnistu omanikega.  

4.	Muud nõuded
4.1	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest.
4.2	Asendiplaan koostada topo-geodeetilisel alusplaanil koos tehnovõrkudega mõõtkavas M1:500. Esitada kinnistule projekteeritud hoonete sidumine  joonmõõtudega kas olemasolevatest hoonetest või krundi piiridest.
4.3	Kirjaliku nõusoleku saamiseks esitada Linnavalitsusele kooskõlastustega köidetud eskiisprojekt projekt 2 eksemplaris. 

Käesolevad tingimused on kehtivad kahe aasta jooksul alates nende kinnitamisest.